Kuntien valtionosuusjärjestelmän uudistamisen tukiryhmä

Aika Perjantaina 2.11.2012 klo 12:00 – 14:00

Paikka Valtiovarainministeriö, Vuorikatu 20 A, Barents & Foorumi

Osallistujat Läsnä Estynyt

Ylijohtaja Päivi Laajala, VM, puheenjohtaja X

Neuvotteleva virkamies Markku Nissinen, VM, varapj. X

Valtiosihteeri Tuire Santamäki-Vuori, VM X

Finanssineuvos Tuomo Mäki, VM X

Finanssineuvos Elina Pylkkänen, VM X

Neuvotteleva virkamies Annika Klimenko, VM X

Osastopäällikkö Aino-Inkeri Hansson, STM X

Ylijohtaja Eeva-Riitta Pirhonen, OKM X

Lakiasiain johtaja Arto Sulonen, Suomen Kuntaliitto X

Erityisopettaja Timo Juurikkala, Vantaan kaupunki X

Kaupunginjohtaja Markku Andersson, Jyväskylän kaupunki X

Kaupunginjohtaja Kari Nenonen, Vantaan kaupunki X

Kaupunginvaltuutettu Iivo Polvi, Iisalmen kaupunki X

Kunnanjohtaja Gun Kapténs, Luodon kunta X

Tutkimusjohtaja Antti Moisio, VATT X

Selvitysmies Arno Miettinen, VM, pysyvä asiantuntija X

Ylitarkastaja Ville Salonen, VM, sihteeri X

Neuvotteleva virkamies Arto Salmela, VM, sihteeri X

1. Kokouksen avaus ja esityslistan hyväksyminen

Puheenjohtaja Päivi Laajala avasi kokouksen ja toivotti läsnäolijat tervetulleiksi. Hyväksyttiin kokouksen esityslista.

2 Edellisen kokouksen muistio

Hyväksyttiin muistio.

3 Verotuloihin perustuva valtionosuuksien tasaus; kehittämisvaihtoehtoja

Markku Nissinen alusti asian. Käytiin keskustelua. Todettiin, että ensin tulee tarkastella kustannustentasausjärjestelmän kehittämistä ja vasta tämän jälkeen tulojen tasausta, esimerkiksi kustannusten ja tulojen tasauksen välisten painotusten mahdollista muuttamista. Todettiin kuitenkin, että tulojen tasauksen kehittämisen haasteina ovat mm. kannustavuus ja kuntaliitosneutraalius. Jatketaan tasausjärjestelmän kehittämisen käsittelyä seuraavissa kokouksissa.

4 Valtionosuusuudistukseen liittyvät selvitykset; tilannekatsaus

*Uudet ikäryhmäpainot:*

Antti Moisio esitteli VATT:n selvityksen uusista ikäryhmäpainoista ja Ville Salonen kertoi lyhyesti uusien ikäryhmäpainojen vaikutuksesta kuntien valtionosuuksiin. Uudet ikäryhmäpainot aiheuttavat kuntakohtaisia muutoksia, mikä johtuu pääosin vanhempien ikäluokkien nykyistä alemmista painoista.

Käytiin keskustelua. Keskustelussa esille nousivat mm. seuraavat asiat:

* sairastavuus mukana uusissa ikäryhmissä; pitäisikö poistaa? > VM/KAO selvittää vielä asiaa THL:n ja VATT:n kanssa
* 16-18 –vuotiaiden uusi ikäryhmä mukaan tarkasteluun > VATT selvittää asiaa
* kuntien uusien tehtävien huomioon ottaminen > VM/KAO selvittää asiaa
* tietopohjan päivitysväli pitäisi olla nykyistä tiheämpi

Jatketaan ikäryhmäpainojen käsittelyä seuraavissa kokouksissa edellä lueteltujen selvitysten pohjalta.

*Sairastavuus:*

Ville Salonen kertoi esillä olevista vaihtoehtoisista sairastavuuskriteereistä, joita ovat nykyisen lisäksi 1) THL/Unto Häkkinen et kump.; terveyden- ja vanhustenhuollon tarvekerroin, 2) THL/Seppo Koskinen et kump.; sairastavuusindeksi ja 3) PYLL-indeksi (Potential Years of Life Lost).

Vaihtoehdot 1 ja 2 korreloivat toisiaan melko hyvin ja eroavat yhteneväisesti nykyisestä sairastavuuskertoimesta (työkyvyttömyyseläkkeellä olevien osuus 16-54-vuotiaista). Vaihtoehdosta 3 (PYLL-indeksi) ei ole tehty koelaskelmia. Todettiin, että vaihtoehto 1 vaikuttaa tarkoituksenmukaisimmalta valtionosuusjärjestelmään. VM/KAO käy vielä keskustelua asiasta THL:n kanssa. Jatketaan asian käsittelyä seuraavissa kokouksissa.

5 Opetustoimeen liittyvät valtionosuusasiat

Arno Miettinen alusti asian. Todettiin, että OKM on lupautunut selvittämään AMK rahoituksen siirtoasiaa ja 2. asteen koulutuksen mahdollista siirtoa ns. yhteen putkeen ja laatii asioista muistiot jatkokeskustelun pohjaksi.

Eeva-Riitta Pirhonen kertoi, että OKM:n näkemyksen mukaan AMK rahoituksen siirto valtiolle tulisi toteuttaa täysimääräisesti VM:n hallinnonalan ns. yhden putken valtionosuuksien kautta (valtionosuusprosenttia alentamalla). 2. asteen koulutuksen osalta Pirhonen korosti hallitusohjelman kirjausta rahoituksen maksamisesta koulutuksen järjestäjälle.

Todettiin, että myös kotikuntakorvausasia tulee ratkaista valtionosuusuudistuksen yhteydessä. Kysymyksinä em. asiassa ovat valtionosuusleikkausten kohdentaminen kaikkiin opetuksen järjestäjiin (nyt vain kunnat) ja yksityisen vs. kunnallisen opetuksen järjestäjän rahoitus (vrt. erilaiset oppilasainekset).

6 Muut asiat ja seuraavat kokoukset

Keskusteltiin väliraportin tarpeellisuudesta kuluvan vuoden loppupuolella. Todettiin, että väliraporttia ei ole tarpeen laatia, vaan esitetään yleisiä linjauksia alkuvuodesta 2013.

Toimitetaan jäsenille tutustuttavaksi Opetushallituksen selvityshenkilöiden laatima selvitys koulujen toimintaympäristöä kuvaavista indikaattoreista.

Keskusteltiin koelaskeminen tekemisestä vaihtoehtoisella kuntajaolla nykyisen lisäksi. Vaihtoehtoisella kuntajaolla tarkoitetaan tässä ns. kuntarakenne-työryhmän esittämää n. 70 kunnan selvitysalueen mukaista kuntajakoa. Päätettiin, että koelaskelmat tehdään myöhemmin myös vaihtoehtoisella kuntajaolla.

Seuraava kokous on:

* ke 5.12.2012 klo 12 – 14 /VM/Vuorikatu 20, kh. Miekka & Leijona.

Ei muita asioita.

7 Kokouksen päättäminen

Puheenjohtaja päätti kokouksen klo 14.00.

sihteeri Ville Salonen

JAKELU Jäsenet ja varajäsenet

TIEDOKSI Ministeri Henna Virkkunen

Valtiosihteeri Anna-Kaisa Ikonen

Erityisavustaja Laura Rissanen

Johdon sihteeri Anu Martikainen

Säädösvalmistelusihteeri Aija Sormunen